Illum, aktar minn 100 sieħeb pubbliku u privat li jkopru l-katina tal-valur tal-plastik kollha se jiffirmaw id-dikjarazzjoni tal-Alleanza Ċirkolari dwar il-Plastik, li tippromwovi azzjonijiet volontarji favur il-funzjonament tajjeb tas-suq tal-UE għall-plastik riċiklat. Id-dikjarazzjoni tistabbilixxi kif l-alleanza se tilħaq il-mira ta' għaxar miljun tunnellata ta' plastik riċiklat li jintuża biex isiru prodotti ġodda fl-Ewropa, sal-2025. Din il-mira ġiet stabbilita mill-Kummissjoni Ewropea fl-Istrateġija tagħha għall-Plastik tal-2018, bħala parti mill-isforzi tagħha biex tagħti spinta lir-riċiklaġġ tal-plastik fl-Ewropa. L-ewwel Viċi President Frans Timmermans, responsabbli għall-iżvilupp sostenibbli, qal: “Nilqa' l-impenji tal-industrija biex issib metodi ġodda għal kif nipproduċu u nużaw il-plastik. Permezz tar-riċiklaġġ effiċjenti tal-plastik, se jirnexxilna nnadfu l-pjaneta u nindirizzaw it-tibdil fil-klima, billi, fiċ-ċiklu tal-produzzjoni nissostitwixxu l-fjuwils fossili bi skart mill-plastik.” Il-Kummissarju Elżbieta Bieńkowska, responsabbli għas-Suq Intern, l-Industrija, l-Intraprenditorija u l-SMEs, qalet: “Għandna l-opportunità li nagħmlu l-industrija tagħna minn ta' quddiem nett fis-settur tal-plastik riċiklat. Għandna naħtfu din l-opportunità kemm jista' jkun, biex nipproteġu l-ambjent, noħolqu impjiegi ġodda f'dan is-settur u nibqgħu kompetittivi.” Id-dikjarazzjoni ffirmata minn negozji żgħar u ta' daqs medju, minn korporazzjonijiet kbar, minn assoċjazzjonijiet ta' impriżi, minn organizzazzjonijiet ta' standardizzazzjoni, minn organizzazzjonijiet ta' riċerka, u minn awtoritajiet lokali u nazzjonali, tapprova l-mira ta' għaxar tunnellati u titlob li jkun hemm bidla favur ebda skart mill-plastik fin-natura u għal ebda rimi fil-landfills. Tistabbilixxi azzjonijiet konkreti biex tintlaħaq il-mira, inkluż: Il-passi li jmiss Id-dikjarazzjoni tal-Alleanza se tibqa' miftuħa għall-iffirmar fuq is-sit web tal-Kummissjoni, biex maż-żmien jingħaqdu aktar firmatarji, b'mod partikolari l-awtoritajiet pubbliċi minn madwar l-Ewropa kollha. L-assoċjazzjonijiet ta' impriżi u l-kumpaniji huma mħeġġa wkoll biex, jekk għadhom ma għamlux hekk, jissottomettu wegħdiet volontarji li jużaw jew jipproduċu aktar plastik riċiklat. Għal aktar informazzjoni, il-partijiet interessati jistgħu jagħmlu kuntatt ma': GROW-ENV-RPLASTICS-PLEDGE@ec.europa.eu Sfond Fl-UE, il-potenzjal għar-riċiklaġġ tal-iskart mill-plastik għadu ftit li xejn ġie sfruttat, b'mod partikolari meta mqabbel ma' materjali oħra bħall-karti, il-ħġieġ jew il-metalli. Minn aktar minn 27 miljun tunnellata ta' skart mill-plastik miġbur fl-Ewropa kull sena, inqas minn terz imur fl-impjanti ta' riċiklaġġ. B'riżultat ta' dan, fl-2016, ġie mibjugħ inqas minn erba' miljun tunnellata ta' plastik riċiklat fl-Ewropa, li jfisser 8 % biss tas-suq tal-UE għall-plastik. Bl-approvazzjoni tal-mira tal-UE ta' bejgħ ta' għaxar tunnellati ta' plastik riċiklat sal-2025, l-Alleanza Ċirkolari dwar il-Plastik timpenja ruħha li tgħin biex is-suq tal-UE għall-plastik riċiklat jingħata spinta ta' aktar minn 150 %. Fil-11 ta' Diċembru 2018, il-Kummissjoni Ewropea ħabbret it-tnedija tal-Alleanza Ċirkolari dwar il-Plastik. It-tnedija tal-Alleanza kienet b'segwitu għall-valutazzjoni preliminari tal-wegħdiet volontarji tal-industrija għal aktar plastik riċiklat. Minnha rriżulta li l-wegħdiet li saru mill-fornituri ta' plastik riċiklat kienu biżżejjed biex tintlaħaq, u saħansitra tinsebaq, il-mira tal-UE ta' għaxar miljun tunnellata ta' plastik riċiklat użat fl-Ewropa sal-2025. Madankollu, il-wegħdiet li waslu mingħand l-utenti tal-plastik riċiklat (bħall-konvertituri u l-manifatturi tal-plastik) ma kinux biżżejjed, u għalhekk kienet meħtieġa azzjoni biex jitnaqqas id-distakk bejn il-provvista u d-domanda. L-Alleanza Ċirkolari dwar il-Plastik kellha l-ewwel laqgħa tagħha fil-5 ta' Frar 2019 waqt il-Jiem tal-Industrija Ewropea. Il-parteċipanti qablu li jaħdmu flimkien fil-ktajjen tal-valur tal-plastik biex sal-2025 tintlaħaq il-mira ta' għaxar tunnellati ta' plastik riċiklat li jintuża fi prodotti fl-UE. Huma qablu li jaħdmu fuq ħames aspetti prijoritarji: Gruppi ta' ħidma ġew stabbiliti immedjatament biex jaħdmu fuq soluzzjonijiet konkreti, u matul ir-rebbiegħa tal-2019 iltaqgħu biex ifasslu d-dikjarazzjoni ffirmata llum. Għal Aktar Informazzjoni L-Istrateġija tal-UE għall-Plastik: stqarrija għall-istampa, skedi informattivi u memohttps://europa.eu/rapid/press-release_MEMO-18-6_mt.htm